fi fi fi fi fi pt et fi ms tr fr fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi fi fi fi fi fi fi fi fi fi fi en fi fi it fi en fi fi fi fi fi fi fi fi fi fi fi fi fi fi fi fi fi lt fi fi fi de fi sv fi fi fi fi fi fi fi fi fi fi fi fi id fi fi fi fi fi fi fi fi fi fi fi hu fi fi tr fi en fi fi fi en fi fi fi en pt it mt et it fi fr hu it fi sl en nl de eo cs fi cs fi fi fi cs fi fi cs fi fi fi fi fi fi fi fi fi fi fi fi en fi fi fi fi fi en fi fi fi fi fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi fi cs fi fi
Pidettiin hakutreenit Mestarintiellä. Osanotto ei yllättäen ollut kovinkaan suuri, paikalla vain Marika & Jalo ja Hanne & Ripa. Mukana oli vain Nitro, koska meillä ei edelleenkään ole autossa verkkoa takapaksin ja takapenkkien välissä ja Pommi ei pysy takana.
Otin Nipalle siis 6 pistoa, liikkuvilla maalimiehillä kun ei muutenkaan olisi voinut ;) Palkkana maalimiehillä oli nakkeja, koska Nipahan ei ole piilolla kovinkaan innokkaana aikaa viettänyt. Hanne ja Marika saivat siis syötellä koiraa, jotta ehdin paikalle. Pistot olivat vaihdellen n. 50-60 metrissä.
Kaksi ensimmäistä pistoa haamuilla. Onnistui hyvin, meni suoraan piilolle. Ensimmäisellä pistolla haukahti taas lähtiessä, mutta laitettiin se innostuksen  piikkiin. Meni maalimiehille hyvin ja rohkeasti, ei ujostellut. 3 seuraavaa pistoa otettiin valmiilla maalimiehillä. Sinällään riski, että ei merkattu piiloja, arvioin vain maalimiesten etenemisen. Koira meni kaikille pistoille hyvin ja teki upeat pistot. Taas olin ylpeä. Viimeisen piston olin varmistellen hieman pidemmälle haamuna, jotta tulisi onnistunut suoritus. Ja olihan se onnistunut. Lopuksi Marika leikki Nipan kanssa vielä pallolla.
Oli niin hyvänmielen treenit, kaikki koirat olivat loistavia. Varsinkin vanhaherra Jalo.
Lähettänyt Petrala klo 19.04 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
..Kyllä, tämä kööri oli tiistai aamuna aksailemassa Ojangossa. Ihan sitä varten mentiin. Ensin oli Nitron vuoro. Nipa lämmitteli lihakset tokoilemalla. Merkille lähetystä kisamatkalta. Hyvin löytyi merkki ja merkin tökkiminen on mennyt minimiin sen vuoksi, että lelu on merkin takana. Tosin haukahti muutamalla kerralla. Miten tätä pitäisi korjata, koiraa ei ilmeisesti kannata pyytää pois, jotta pysyisi merkillä? Jotain oon oppinut, Tytti huom! :)
Alo hyppy ok. Otin piruuttani myös AVO hyppyä, tämä hieman epävarma, meni kuitenkin istumaan. Kumpa vain saatais se ALO pois alta.
Noutoa otettiin ensin pidon kautta, sitten niitä kapulan heittoja ja koira toi kapulan. Kapula pysyi suussa Pidä käskyllä! Peruuttelin ja kehuin koiraa. Kestää käskytyksen hyvin, istui ja piti kapulasta. Kestää kapulan kosketuksen hyvin.
Aksat sitten. Nipahan ei mikään aksa koira ole, edelleenkään. Vaan ihan humputtelu mielessä käydään Ojangossa omalla ajalla treenaamassa. Agihan jäi silloin aikoinaan meiltä pois, kun koira kävi niin kierroksilla, että musta oli parempi purkaa energia johonkin toiseen lajiin. Koira siis oli niin kierroksilla, että kävi näykkimään, eikä siihen mitkään kentältä pois viemimem auttanut. En tiedä onko koira aikuistunut (mun Nitro, ei kai...) sen verran, että nyt alkaa jo näyttää paremmalta.
Tehtiin ihan perus hyppy sarjaa, kivasti koira odottaa paikallaan, eikä varasta. Hyppää ihan ok tekniikalla, rimat olivat 45cm. Pääsin jopa hieman pyörittämään koiraa neliön muodossa. Tehtiin perus välistä vetoja ja koira oli hyvin kuulolla. Putkeen irtoaa hyvin ja tehtiin pientä radanpätkää hyppyjen ja putkien muodossa. Oli aika hauskaa. Nipa teki myös targetilla muutamia kontakteja, aika näppärä jätkä J Mut ei siitä agility koiraa ole tulossa.
Ensin hyppynoutoa, ei ongelmia. Muutaman kerran toi hieman vinoon, korjasi kuitenkin itse. Otin Pommille myös kapulan pitotreenejä, se kovasti näissä pitämisissä vänkää vastaan. Ei kuitenkaan paineistu siten, että noudosta olisi tullut epämiellyttävää, se ei vaan tykkää siitä että kuonoon kosketaan kun kapula on suussa.
Merkin paikka löytyi kerralla pitkältä matkalta. Tämä taitaa olla Pommin mielestä aika hauska liike, se on hirveen pätevä monessa asiassa. Harmi, että ohjaaja on ollut hieman kämänen ja saamaton aikoinaan. Pitäisi varmaan ottaa enemmän merkiltä ruutuun lähetyksiä, siinä koira oli ihan kujalla. Kävi hyppäämässä esteen ja kiertämässä kentällä olleen tolpan. Teki kierron jälkeen tosin ihan itse ja omin avuin hienon seisomisen vauhdista ;) Oli pakko nauraa. Lähetin koiran siis merkille ja siitä ruutuun siten, että ruudussa oli pallo. Tämä toimi ainakin tällä kertaa, saa nähdä palautuuko liike hiljalleen merlen mieleen..
Eteen menoa otettiin pitkästä aikaan. Käytiin yhdessä viemässä kentän toiseen päähän pallo. Lähti lujaa, vapautin pallon kohdalla. Harmi, ettei Ojangossa ole samanlaista systeemiä eteen menon harjoitteluun kuin Jokelassa.
Lopuksi  Pommi otti luoksetulon pysäytyksiä kiertämisen kautta. Nämä ok, palkaksi lensi pallo. Harmi tosissaan, että ohjaaja on ollut niin käsi, kun koira kuitenkin osaa ja on taitava.
Pommi teki agissa samoja juttuja kuin Nipa, lisäksi se otti pidempää radanpätkää, jossa mukana A-este, keinu, kepit ja rengas. Koira kun osaa lajia kuitenkin ihan kivasti, vois varmaan piruuttaan mennä ykkösiin kokeilemaan. Ehkäpä ostan sen lisenssin ensi vuodelle..
Kontaktit olivat tänään paremmat kuin yleensä. Pommilla on välillä ollut paha tapa hieman hypätä kontaktilta pois, nyt se jäi nätisti kontaktille odottamaan.
Treenien jälkeen ajoin vielä Landbohon juoksuttamaan koiria. Hyvä tunnin lenkki sisälsi lämmittelyt, mäkijuoksua ja jäähdyttelyt. Oli onnelliset pojat. Emppu oli päässyt sillä aikaa kepon kanssa lenkkeilemään ja olivatkin haistelleet (tai toivottavasti vain Eetu…) reilun tunnin muiden koirien jättämiä fakseja pitkin Hakkilaa.
Kuva iltapäivän riehumislenkeiltä soramontilta. Happy dogs?
Lähettänyt Petrala klo 10.57 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: agility, lenkit, Nitro, Pommi, toko, tottis
Tämä nyt ei ole mikään treenipostaus ja mietinkin pari kertaa kirjoitanko ollenkaan. Laitetaan nyt silti..
Tänään oli Nitron vuoro päästä mamman kanssa yksin lenkille. Pyrin siihen, että jannut pääsevät lenkkeilemään myös yksin, sillä ainakin meillä joukossa tyhmyys tiivistyy..
Oltiin kävelty jo hyvän matkaa ja itseasiassa olimme jo kotiin päin menossa. Vastaan tuli humalainen mies, joka pysäytti meidät ja kysyi miltä bussipysäkiltä pääsee "takaisin stadiin". Neuvoin pysäkin ja yritin jatkaa matkaa. Mies kuitenkin tuli lähemmäs ja halusi katsoa vaunuihin: "Minkäslainen vauva sulla täällä on?" Vastasin vain, että "pieni" ja lykkäsin vaunuja eteen päin. Mies lähestyi kuitekin ja sanoin heti "Älä koske vaunuihin". Uskoi sen, mutta seuraavaksi alkoi lähestyä Nitroa "Mikäs tää sun rekkus on?". Sanoin äijälle taas "Älä koske koiraan". Tyyppi vaan tunki lähemmäs, halus kuulemma rapsuttaa. Hetken Nitro katsoi mua, ihan kuin lupaa pyytäen ja alkoi murisemaan äijälle. Mies ilmeisesti ymmärsi yskän, perääntyi ja lähti bussipysäkille päin. Koira lopetti murinan heti.
Koin itse tilanteen hyvin epämukavana, en ehkä uhkaavana, mutta kuitenkin. En tiedä kokiko Nipa tilanteen uhkaavana, oliko se vain epävarma humalaisen käytöksestä ja vaikuttiko mun perääntyvä käytös ja erilainen äänensävy koiraan, sillä ne eivät varmasti olleet normaaleita. Mun mielestä koira varoitti äijää hyvin ja lopetti heti kun tilanne laukesi. Lisätään tähän vielä, että Nitro ei ole koskaan eikä missään tilanteessa murissut ihmiselle.
Oli jännä huomata koiran reaktio. Itseasiassa näin jälkeen päin mietittynä, kun mies lähestyi vaunuja, Nitro tuli mun viereen seisomaan, sillain poikittain eteen, lähemmäs vaunuja. Se oli valppaana koko ajan. Nitro seuras tarkasti miehen menoa kauemmaksi, itse seisoin paikalla. En tahtonut heti lähteä perään. Kun mies ei ollut enää näköetäisyydellä koira hyppäsi mun vasten ja häntä alkoi heilua. Ihana pikku Eero liukas luikku. Täyttä koiraa koko 16 kiloa.
Lähettänyt Petrala klo 22.17 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Perjantai perseelleen... Ei suinkaan ;)
Perus perjantai tokotukset Vuokkoset Areenalla. Olin itse ihan hemmetin väsynyt ja mietin jo etten jaksa mennä treenaamaan. Koko viikon on tullut luettua tentteihin ja tehtyä kouluhommia. Täydellinen äiti, hyvä koiranomistaja, tunnollinen opiskelija syndrooma iski viikon aikana pariin kertaan. Perjantaina sitten kaikki väsymys pamahti päälle, lähdin kuitenkin treeneihin, sillä se on mun omaa aikaa koiran kanssa, mun tapa rentoutua ja päästä tekemään itselle tärkeää asiaa.
Väsymys katosi kun pääsin Nitron kanssa halliin. Olin ajoissa paikalla ja kentät olivat vapaana. Ruutu ja merkki oli hienosti jätetty kentälle. Merkille lähetykset ok, meni vauhdilla. Haukahti tosin, mutta en ollut ottanut Nipalta yhtään energiaa pois ennen treenejä, käytiin vain pienellä kävelyllä ja suoraan halliin. Tiesin jo etukäteen, että virtaa on, oli ollut tylsä päivä. Meni merkille hienosti, ei saalistanut. Positiivista.
Ruutuun käytiin laittamassa lelu (Tytti huom, keskelle taakse!). Lähti oikeasti ja lujaa. Riekkui pallon kanssa paljon, vaikka pallo oli Pommin. En tiedä mihin Nipan narupallo on joutunut, jäikö vahingossa keskiviikkona hakumetsään? Oli ihan super.
Peilin edessä tehtiin seuraamista ja asennonvaihtoja. Helpompaa mulle, kun ei tarvitse tuijottaa koiraa onko se suorassa. Oli se :) Ja kuten Tytin kanssa puhuttiin, jos koira on hieman kasassa, se on kasassa. Huono ryhti ;)
Jäävissä tehtiin asennossa pysymistä. Maassa oli ja istuminen häiriön alaisena oli "suht helppo", mutta seisomisen kanssa oli vaikeuksia. Jää hyvin top käskyllä seisomaan, Caritan tekemä häiriö narupallolla oli hieman liian vaikeaa. Pahinta Nipan mielestä oli juuri se, että oma narupallo oli hukassa ja Caritalla sellainen on. Näitä siis reenaamaan lisää, seisomista häiriössä. Lisäksi istuminen oli vaikeaa silloin kun mä hypin koiran edessä. Sivulla olon kestää hyvin, vaikka heiluttelen sivulla ja edessä narupalloa, muuta lelua tai nakin palat lentävät kuonon edestä.
Paikkamakuu tehtiin bc pennun ja perro Unan kanssa. Laitoin Nitron tarkoituksella makaamaan puomin viereen, tiesin, että se olisi sille vaikeaa. Ajateltiin Emmin kanssa ottaa perus 2 minuuttinen. Emmi kävi palkkaamassa Unaa minuutin jälkeen, Nipa nökötti paikallaan. Oli levottoman näkönen, mutta ei noussut, koska "mamma on sanonut, että tässä saatana maataan vaikka ydinpommi räjähtäis". Nitro oli paikallaan myös silloin kun Una nousi ylös ja penne meni riekkumaan niiden eteen. Nipa oli paikallaan niin kauan kun mamma tuli viereen, otti sivulle ja vapautti. Ei maannut hyvässä ryhdissä, mutta perkele makas. Se on tällä hetkellä pääasia.
Oma kehu ehkä haisee, mutta Nipa oli taas tänään yks pätevimmistä koirista tuolla. Ehkä ohjaajakin alkaa kehittyä. Kuka tietää. 0 Rähinää kenellekään, ei edes sille mustaterrierille, joka muuten oli koko ajan ohjaajalla kiinni.. Nipa oli niin liikkis sen uusien ystävien kanssa, ihana pieni bc ja perro Una. Nitriitti on ehkä hieman ihastunut Unaan ;)
Pitotreenejä tehtiin myös kun muut vain hengaili. Piti hyvin. Koira tuli käskystä luokse, istui itsenäisesti eteen. Piti, vaikka heiluttelin ja taputtelin kapulaa.
Ihana Nitro <3 Kuinka monta kertaa olen sanonut, että tuli melkein kyynel silmään treeneissä? Ja kuinka monta kertaa olen sanonut "Vittu tota koiraa"?  Ja kuinka paljon tuo pieni harmaa on minulle harrastus rintamalla antanut? Niin paljon, että kaikki V*ttuPer*eleSaa*anat unohtuu. Kumpa ohjaaja saisi vietyä koiran niin pitkälle, kun sen rahkeet riittävät.
Lähettänyt Petrala klo 16.28 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 17. lokakuuta 2012
Pitkästä aikaa haku treenit Nipalla takana. Olin törkeästi 15 minuuttia myöhässä. Vihaan olla myöhässä. Mutta mulla on selitys tälle: Lahden motarin ruuhka (vettä satoi, osa kuskeista ei osaa ajaa vesisateessa..) ja Hyrylän jälkeen oli tietyömaa. Koko matkaan meni reilusti yli tunti, ja kun olin niin superisti suunnitellut tekeväni lenkin ennen treenejä. Pah!
Pikku Eero liekas luikku otti 6 maalimiestä. Ajattelin hieman katsoa onko jälkien ajaminen vaikuttanut hakuiluun. Olin aika varma, että on. No EI ollut! Ensimmäinen pisto keskilinjalta etukulmiin. Tuula ja Seppo lähtivät samaan aikaan ja Nitro näki molemmat. Olin aika varma, että avasi nenäänsä kun nuuskutteli siihen malliin ilmaa kun maalimiehet hävisivät näkyvistä.
Ensimmäinen pisto Tuulalle. Lähti lujaa ja haukahti lähtiessään, oli ihan into piukeena. Ei ensin paikallistanut, teki kyllä töitä joten lähetin koiran uudestaan. Lähti uudestaan hyvin matkaan. Nyt maalimiehelle asti. Hieman ujosteli, mutta meni maalimiehelle kuitenkin. Palkkana caesar ruokaa ;)
Sepolle lähti hyvin, ei meinannut kuitenkaan paikallistaa umpipiilossa ollutta maalimiestä. Meni kuitenkin ihan rohkeasti, Seppo kannusti ja kehui hyvin.
Kolmas maalimies oli Samppa, lähti hyvin rinteeseen, ei kuitenkaan luottanut siihen, että maalimies voisi olla niin kaukana. Laitoin uudestaan ja upposi hyvin. Sampalla Nipa oli into piukeena, ihana poika :) Neljän maalimies (Tuula) meni samalla kaavalla kuin Sampallekin. Ehkä hieman helpompi pisto, kuitenkin suora ja meni maalimiehelle Ensimmäisellä lähetyksellä.
Viides maalimies oli Samppa hiekkakuopassa. Irtosi hyvin, ei kuitenkaan heti uskonut, että kuopassa voi olla joku. Meni kuitenkin kuopalle reippaasti ja oli aivan täpinöissä kun Samppa palkkasi ja kehui. Tämä pisto oli suora, hieno! Samppa palkkasi myös pallolla, tämän piti olla viimeinen pisto, koska oli niin super :)
Eipä kuitenkaan ollut, sillä Seppo oli ehtinyt mennä piiloon. Nitro meni suoraan pistolle, söi nopeasti, enkä ehtinyt kunnolla maalimiehen luokse. Palasi kuitenkin maalimiehelle, nuoleskeli kuppinsa tyhjäksi ja sai palkaksi pallon. Oli kyllä niin polleeta poikaa että!
Kaikki pistot tehtiin haamuina, jotta varmistettiin maalimiehelle meno ilmavainulla ja että saatiin suoria pistoja. Seuraavaan treeniin:
- Tärkeää ottaa kunnon piiloja, maalimiehet piiloon hyvin!
- palkaksi jotain jota maalimies voi syötellä, että ehdin paikalle
- Loppupalkkana kunnon leikki maalimiehen kanssa
- Koiran pitää antaa tehdä enemmän omia ratkaisuja
Hyvä treeni, hyvä mieli. Tästä on hyvä jatkaa. Maalimiehet olivat ihan superit!
Lähettänyt Petrala klo 21.46 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 16. lokakuuta 2012
Tänään treenattiin Nipan kanssa vain hieman noutoa. Muuten rekuilla lepopäivä.
Nipalla on just sellainen ilme "Mä en koskaan pääse treenaamaan". :)
Reppana. Joutuu elämään normi koiran elämää ja vain lenkkeilemään, syömään ja hengaamaan ;)
Huomenna onneksi taas uudet kujeet ja hakutreeniä pitkästä aikaa. Siistiä. Elän treenieuforiassa. Tai jossain sellaisessa. Life is good.
Lähettänyt Petrala klo 18.38 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Jokelan tokotukset takana. Ennen Jokelaa kävin Pommin kanssa ottamassa paikkamakuuta Keravalla, Hyrylässä ja Jokelan keskustassa. Mikä ihme siinä on, että kokeessa se ei pysy? Kaikki muut liikkeet on "aina" 9 tai 10 ja paikkamakuu nollille. Mä en kestä enää. Näissä paikkamakuu treeneissä koira pysyi jälleen paikallaan. En tiedä miksi se kokeessa nousee seisomaan ja menee takaisin maahan. Sillä ei siis ole mitään halua mennä toisten koirien luokse, se vain nousee seisomaan ja menee takaisin maahan. Melkein tekis mieli jättää sunnuntain koe väliin.
Nitro otti Jokelassa ruutua, tätä ei olla hetkeen treenattu. Koira korjaa kivasti ohjaajan virheet (palkka väärässä paikassa..), lähtee ruutuun vauhdilla. Pitäähän tähänkin tosin ongelma kehittää, eli haukahtaminen kun on niin into piukeena. Tämän purkaminen siis seuraavana ohjelmassa.
Lisäksi tehtiin pitkään noutotreeniä. Tunnustin jo alussa, etten ole tätä tehnyt kovin aktiivisesti :( Huono minä. Pito on hieman huonontunut. Tytti hetsasi koiraa kapulalla ja saikin sen hakemaan kapulaa monesti! Ja pitämään suussa! Ja tuomaan eteen! Jajajaja!
- Kapulaa heitellään ja "kisataan" koiran kanssa kumpi kapulan saa
- Kun koiralla on kapula suussa peruutetaan, kehutaan, annetaan pidä käskyä
- Puruote saisi AINA olla tiiviimpi, näitä siis taas treenaamaan
- Kehuja ja palkkauksia hyvistä suorituksista, aina. Pitää olla innostavampi.
Kivat treenit, toivottavasti pääsen torstaina Jokelaan uudestaan.
Lähettänyt Petrala klo 11.15 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Nitro, Pommi, toko
sunnuntai 14. lokakuuta 2012
..Se on nykyään Ojangon toko treenikenttä 1..
Aamulla aussiet autoon ja menoks. On helpottavaa lähteä treenaamaan koirien kanssa, kun kepo lähtee vaunujen ja Eetun kanssa kävelemään. Maisterille on tärkeää päästä yksin lenkille, se on silloin niin polleeta että!
Käytiin isojen rekkujen kanssa ensin kävelemässä Sotungin 3,6km lenkki, jonka jälkeen ajattelin ottaa Pommille ensin aksa treenit, kun lihakset oli kunnolla lämmitelty. Tehtiin ensin A:lle irtoamista targetilla. Pommi kyllä irtoaa hyvin ja pysyi kontaktilla vapautukseen asti. Nää oli aika kivat ja Pommin mielestä kiva treeni. Vapautin koiran aina pallolla eteen päin.
Seuraavaksi otettiin hyppy sarjaa. Eli 6 hyppyestettä peräjälkeen hieman vinottain. Irtosi hyvin loppuu asti, vaikka en juossut vierellä. Välillä radan päässä oli pallo, välillä heitin pallon koiralle. Aluksi hyppytekniikka ei mielestäni ollut ihan puhdasta, teki töpötys laukka-askeleet parin esteen jälkeen. Nopeasti kuitenkin korjasi hypyt, kun pallo oli eri kohdissa, eli joko 2:n, 4:n tai 6:n kepin jälkeen.
Välistä vetoja tehtiin myös perinteisellä tavalla, eli hyppy esteen olivat neliön muodossa. Koira jopa kuunteli, yleensähän ongelmana on ollut, että Pommin mielestä aksa kentällä saa mennä niin kuin itse parhaakseen näkee. Nyt se kuunteli mua, jee. Varmaan osasyynä on ollut mun huono ja myöhässä oleva ohjaus. Tunnustan, olen aksaohjaajana melko huono, rintamasuunta on jotenkin aina väärä.
Kepit olivat tänään jotenkin tahmeat. En tiedä mikä niissä mätti. Vauhtia ei vain ollut ja keppejä jäi välistä.
Aksan jälkeen otin Pommille ihan muutamia tokotuksia. Noutokapulan pitoa. Ei tykkää yhtään kun kuonoon kosketaan, ei sitten ollenkaan. Tätä on kiva lähteä korjaamaan, hitto kun oon antanut sen pitää kapulaan melko takana niin siellä on ja pysyy. Ryssinköhän koko noudon näillä pitotreeneillä. Sen näkee sitten.
Merkille meno oli hidas. Siis hidas, meni ensimmäistä kertaa merkille laukalla. Tätä ei nopeuttanut edes merkin takana ollut pallo. Johtuiskohan lenkistä ja aksasta? Katsotaan tätäkin illemmalla uudestaan.
Seuraaminen oli huonointa pitkään aikaan: Käännökset väljiä, koira erkani, askelsiirtymät ihan onnettomat. Kettu sentään!
Pommin tokotuksista masentuneena hain Nitron A.K.A Jekkupatterin autosta. Hemmetti siinä oli virtaa <3 Ei sais sanoa näin, mutta tykkään Nipasta niin paljon juuri sen takia, että siinä on kunnolla virtaa, se tulee kentälle aina intopiukeena valmiina töihin. Pommille esim. juoksulenkki, aksatreenit ja toko treenit on paljon, kun ne tehdään peräkkäin, eikä sen liikkeissä ole enää sitä innokkuutta loppuvaiheessa. Ja nyt kun ollaan Nipan löydetty leikkimisen saloja ja olen alkanut luottamaan koiraan enemmän kentällä niin <3 Viereisillä toko kentillä oli Korrien koulutuspäivä, joten kentillä oli porukkaa ja liikkeellä paljon koiria.
Alkuun petrattiin taas sivulle tuloja. Nämä alkaa olla aika hyvällä mallilla, tykkään. Ja olen oman käden heilautuksenkin onnistunut jotenkin häivyttämään. Seuraamisen tekniikkaa otettiin namin kanssa, eli hyvistä käännöksistä, askelsiirtymistä ja vauhdinvaihdoksista namppaa suuhun. Intoa koiralle otin hetsaamalla ensin räsyn kanssa ja "vauhdista" seuraamaan. Työmoraali oli näin hyvä.
Seiso-istu- ja maahan vaihtoja peruuttamalla ja lennosta. Istuminenkin alkaa jo onnistua, ongelmana on selkeästi ollut se, ettei koira ole oikein ollut varma liikkeestä. Nipa istuu niin tosissaan <3 Sillä oli koko ajan sellainen "mä osaan, näinkö, näinkö, oonko vähän pätevä" -ilme. Vaihtoja tehtiin myön narupallon kanssa, näin maahan menoon tuli taas vauhtia ja seisominen oli nopea! VAUUUU, pätevä! Ja kyllä, olen oppinut hieman paremmin taas kehumaan koiraa, joka selkeästi nostaa koiran innon potenssiin 3, kun se saa suullisen palautteen siitä, niin Nipa yrittää vielä kovempaa.
Merkki löytyi tänään hyvin. En käynyt ensin edes koiran kanssa katsomassa merkkiä, vaan nosti merkin katseellaan ja lähti lujaa! Eikä edes haukahtanut. Laitoin merkin vielä siten, että aidan toisella puolella oli muita treenaajia, ja nekin tekivät merkkiä & ruutua. Palkka tuli välillä multa, eli heitin pallon ja välillä pallo oli merkin takana. Ilman palloa merkin takana tuli muutama saalisloikka, mutta korjasi itse nopeasti kroppansa kauemmaksi merkistä. Olin tähän kyllä tyytyväinen.
Luoksetuloja otin vain pallon kanssa, eli vauhtitreeniä. Ensimmäistä kertaa haukahti, muut kerrat ok.
Lopuksi käytiin vielä kävelemässä ympäri Ojankoa. Riitta Jantunen-Korri muisti meidän kevään kursseilta, ja sanoi, että ollaan edistytty. Oli kuulemma kurkkinut aidan takaa meidän treenailuja. Meno näytti kuulemma hyvältä, noottia tuli siitä, ettei olla vielä käyty kokeessa. Uuups!
Lähettänyt Petrala klo 12.08 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: agility, Nitro, Pommi, toko
perjantai 12. lokakuuta 2012
Tänään puolen päivän aikaan pakkasin aussiet autoon ja ajoin Ojankoon treenaamaan. Nipsutin otti ensin Alo luokan setin ja hieman muuta humputtelua:
- Paikkamakuu, 2 minuuuttia. Ok, pää pyöri liikaa. Pysyi paikalla, vaikka liikuin ja kävin Pommin luona kauempana
- Seuraaminen hyvää, kivat käännökset. Ohjaaja osasi jopa täyskäännöksen askeleet. Ja tiedän, että oikealle kääntyminen olisi helpompaa, vasemman kautta käännös on kuitenkin treenin alla
- Liikkeestä maahan Alo luokkaan hyvä. Ylempiä luokkia varten saisi pudota nopeammin hissinä alas. Varma liike.
-Luoksetulo ihan ok. Jäi hieman kauas, niin kuin aina. Siirtyy edestä sivulle nätisti
- Liikkeestä seiso, oon ryssiny tän jotenkin. Annan katseavun, jolloin koira pysähtyy, ilman sitä saattaa jatkaa seuraamista. Prkl.
- Merkin paikka löytyi tänään helposti. Kävin laittamassa pallon tötsän taakse hieman kauemmaksi, jolloin saalisloikkaa ei tule.
- Kapulan pitoa. Pitää hyvin, kestää käskyn tulla luokse ja istua.
Pommille otin aluksi paikkamakuuta. Reilun minuutin jälkeen nousi taas ylös (niin kuin kokeissa...) karjasin koiran takaisin maahan ja se pysyi siellä 3 minuuttia. Palkkasin maltillisesti. Pääsinpäs huomauttamaan ylös nousemisesta, hah!
- Seuraaminen ihan super, jannulla oli virtaa. Naksuttelin kontaktista ja korrekteista käännöksistä.
- Hyppynouto hyvä. Ei varastanut, toi kapulan korrektisti eteen. Tosin pitää kapulaan hieman liian takana. Tarvis varmaan ottaa pito treeniä.
- Tasamaa nouto, karkasi ensimmäisen kerran, karjasin takaisin. Ei palkkaa. Lähetin kapulalle uudestaan, jäi vinoon --> Ei palkkaa. Sitten alkoi Pommilla raksuttaa, ettei auta perseilyt ja loput toistot ok.
- Luoksetulot hyviä ja nopeita. Olin taas varma, että rontti tulee päin, mutta jarrutti oikealla kohtaa. Jeps
- Merkki löytyi tänään myös Pommilla, palkkasin pallolla oikeasta kohdasta.
Lopussa Pommi kävi humputtelemassa aksa radalla pientä radan tynkää. Hauskat treenit molemmille.
Viisi tuntia myöhemmin löysin itseni Nitron kanssa Ojangosta uudestaan, hallitreeneistä. Hieman lisäjännitystä toi hemmetin suuri mustaterrieri uros, jolla on kuulemma hieman aggrea toisia kohtaa ja joka haastaa mielellään. Hienoa saatana. Pidin Nipan kuitenkin koko ajan käskyn alla ja hallinnassa, joten meidän puolesta treenit meni ok. Terrieri sai länkyttää omassa kulmassaan, ohjaaja ei uskaltanut päästää koiraansa irti. Hienoa ja rentouttavaa treenata kun saa pitää silmät selässä. Minä päätin luottaa koiraanija treenata. Nipa oli kunnolla koko treenin. Nipsutin pääsi jopa leikkimään bc pennun kanssa ja taisi rakastua Perro tyttö Unaan sen verran ihailevia katseita piti vielä treenien jälkeenkin Unaan luoda..
Treenattiin kaikkia jääviä liikkeitä ja yritin saada niihin hieman lisää vauhtia. Istuminen on meillä ollut aina huono, johtuu täysin siitä, että en ole sitä kovinkaan treenannut. Seisominen alkoi olla jo parempi. Peruuttelin ja annoin koiralle käskyä ja jatkoin itse matkaa. Toimi hyvin. Päätin nyt taas tehdä jääviä osissa, jotta saan nopeita liikkeitä. Carita oli samaa mieltä kanssani maahan menosta, voisi olla nopeampi, sillä koira siihen pystyy.
Seuraamiset hyviä. Varsinkin nopea seuraaminen, menin itse melko lujaa, en mitään "tässä nyt vähän nopeampaa yritän mennä" skeidaa, vaan ihan kunnon juoksua. Hienosti pysyi, olin ylpeä. Taaksepäin askelmia tein nyt siten, että astun hieman vinoon, koira pysyi hyvin rinnalla.
Kapulan pito treenejä tehtiin myös siten, että pieni bc pentu riekkui melko lähellä. Hyvin piti kapulaa. Lopuksi otettiin vielä paikkamakuut. Nipa pysi hyvin, tosin pää pyöri. Aidan takana länkytti Nitroa pari kertaa suurempi berninpaimenkoiran kokoinen aussie uros, jonka haukkumiselle ohjaaja ei tehnyt mitään. Mua vitutti, samoin Nipaa, näin sen ilmeestä. Mutta pysyi paikalla. Mun pieni taskuraketti <3
Lähettänyt Petrala klo 22.19 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Nitro, Pommi, toko
torstai 11. lokakuuta 2012
Torstaina päästiin vihdoin Jokelaan tokoilemaan. Ilma oli kylmä!
Tarkoituksena oli ottaa Nitrolle luoksepäästävyyttä, se kun on alkanut väistämään. Tytin kanssa alkoi sujua ihan ok myös ilman namia. Samppa oli haasteellinen ja koira nousi pari kertaa mun eteen seisomaan. Namppaa syötellessä pysyi kuitenkin lopulta paikallaan. Katrin ja Katjan kanssa meni ihan ok. Tämä on siis ihan selkeästi vain treenaamisesta kiinni ja mitä Tytin kanssa juteltiin, Nipa ei todellakaan ole mikään "töissä ja muutenkin elämässä rakastan kaikkia" -koira. Eikä sen tarvitsekaan olla. Se on mamman poika, hah :)
Seuraamista tehtiin myös, paikka hyvä, samoin vire. Samppa tosin huomautti mun onnettomasta palkkaamisesta ja siitä, että kun huomaan, että kehä alkaa loppumaan alan itse himmaamaan ja koirakin muuttuu epävarmaksi.
maahan-seiso-istu vaihtoja peruuttamalla, nämä ihan ok.
Lähettänyt Petrala klo 14.43 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
maanantai 8. lokakuuta 2012
Kaikenlaista on tullut tehtyä, en kyllä edes tiedä missä välissä. Ristiäisten järjestäminen ja niihin leipominen on vienyt hyvin aikaa. Jotenkin sitä vaan on päässyt treenailemaankin.
Keskiviikkona oltiin Jokelassa moikkaamassa Mailinia ja Liraa. Ja treenattiinkin vähän. Merkin paikka oli taas Nitrolla hakusessa ja merkille meno oli ihana saalisloikka.. Tätä lähetään nyt sitten korjaamaan lelun avulla, eli lelu on kauempana merkistä, jotta loikkaa ei tulisi. Vihdoinkin kun Nipalle on löytynyt pallo, jonka kanssa se tykkää reikkua :)
Seuraaminen on kuulemma ihan kivaa, ellen nyt ite ryssi sitä.. Täyskäännös harjoituksia tekee ohjaaja, ei koira. hah. Tämä ei tosin tullut yllätyksenä.
Nouto treeneihin otettiin mukaan kapulan kantoa, liikkeessä pitoa ja eteen tuloa. Kyllä tämä tästä alkaa hiljalleen iloksi muuttua epätoivon syövereistä.
Perjantaina alkoi Nitron hallikausi Vuokkoset areenalla. Treeniryhmässä oli bc pentu (about 10 viikkoa, Toberoilta, valloittava tapaus), Espanjanvesikoira ja pyreneittenpaimenkoira. Ryhmästä puuttui tällä hetkellä mustaterrieri, Nitron musta vaate. Katsotaan miten meidän ensi kerralla käy.
Hallitreeni meni ihan ok, koira ei rähissyt kertaakaan kenellekään. Paitsi isolle pahvikoiralle... Ja oli irti hihnasta, toim huom! Seuraamista oli kiva tehdä peilin edessä, eikä se jätättänyt. Täyskäännökset ohjaajalla parempia :)
Sivulla ollessa koira kuulemma on hieman kasassa, tähän ei ole kukaan koskaan puuttunut. Ja istuu hirveän väljästi, siis että koira saisi olla enemmän paketissa. Hmmph, tähänkään ei ole kukaan koskaan kommentoinut, enkä ole edes ajatellut koko asiaa.
Luoksepäästävyys ja kehään tulo tarkastus, Nitro ei antanut Caritan koskea itseensä, ei ottanut edes herkkuja kädestä. Piileskeli mun selän takana. Mitä ihmettä? Luoksepäästävyydessä koira meni mun taakse, paineistui selvästi Caritan läsnäolosta, en tajua. Tämän jälkeen kaikki Caritan toiminta oli Nitron mielestä epäilyttävää, se luimisteli vain mamman lähellä. Nice.
Paikkamakuu 2x2 minuuttia. Koira pysyi hyvin, oli kuitenkin kovin levoton. Pää pyöri ja olin varma, että lähtee paikalta. Viereisellä kentillä treenattiin agilityä ja tokoa. Meteli oli melkoinen. Aivan liian levotonta makaamista, tämä oli mulle henkilökohtaisesti suuri yllätys ja pettymys. Ehkä se siitä.
Ollaan myös käyty jäljestämässä. Niistä ei nyt jaksa turista, mutta laitetaan keppitreeneistä kiva kuva, jossa Nipa ylpeästi ilmaisi kepin sijasta sienen...
Paljon on taas mietittävää ja harmittaa potenssiin tuhat, että en päässyt Särkivaara leirille. Toisaalta, olihan lapselle nimikin annettava...
Lähettänyt Petrala klo 10.55 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: jälki, Nitro, toko
maanantai 1. lokakuuta 2012
Ajelin pitkin vantaata ja sipoota etsien sopivaa jälkipaikkaa, kaikki tuntuivat olevat hakuilojoiden / jäljen tekijöiden käytössä. Mikäs siinä, varmasti syksyn viimeisiä aurinkoisia hyviä ilmoja viedään. Päädyin sitten vaihteeksi vanhan lahdentien varteen tekemään pojille jäljet.
Nitro: Jälleen kerran tarkoituksena oli parantaa ilmaisuja, jäljelle lähdön ja jäljestämisenhän koira jo osaa melko hyvin. Jälki n. 500 askelta, 6 kulmaa, 6 purkkia.
Pommi: Pommilla tarkoituksena vahvistaa nenänkäyttöä ja tein sille haasteellisen jäljen, jossa paljon harhajälkiä, ainakin jänikset ja kettu (!!) näytti loikkivan karkuun kun kävelin kohden. Jäljellä myös pari ojan ylitystä ja vesilätäköitä. Jälki oli n. 500 askelta pitkä, 4 keppiä ja loppupalkka.
Jätin jäljet vanhenemaan ja ajoin Heurekan nurtsille ottamaan tokoja, sillä muistelin, että siellä järjestetään toko kursseja aina sunnuntaisin. Ja olihan siellä porukkaa.
Ensin Nitro. Otin koiran hallintaan ja käskyn alle heti autosta. Huomasi muut treenaajat, ei reagoinut niihin. Koska treenaajat olivat selkeästi pentukurssilaisia, pidin koiraa ensin grippiliinassa, oman mielenterveyteni kannalta :)
Seuraaminen oli tosi kivaa tänään. Ei edistänyt ollenkaan, palkkailin ensin harmakseltaan nameilla tekniikkaa, eli käännöksiä, askelsiirtymiä ja edestä sivulle tuloja. Nipsutin oli ihan super (ehkä noista sisällä peilin edessä tehdyistä kotitokoista on oikeasti jotain hyötyä..?). Sitten ilman remmiä, hetsasin koiraa hieman lelulla ja sitä kautta seuraamisia hyvässä vietissä. Näitä treenejä pitäisi tehdä lisää. Koiralla oli just sellainen raivokas ilme seuraamisessa, ihan mahtavaa.
Zeta meni tänään ok. On alkanut himmaamaan seisomisessa, eli seisoo todella epävarmasti, hieman kyyryssä. Näyttää siltä kun ei olisi varma pitääkö mennä maahan. Prkl. Maahanmeno ok, samoin istuminen.
Luoksetulo lelulla palkaten, nämä hyvät. Eteentulot namilla, ei hyvät. Prkl.
Kapulan pitotreenit nosti jopa kerran kapulan itse maasta. Se on jännä juttu, kotona tuo kyllä lelun käskyllä käteen, kapulaa ei voi hakea kun sen heittää. Mä luovutan.
Lopuksi lelun kanssa nopeita maahan-istu-seiso liikkeen vaihtoja. Ihan superit, liikkeissä paljon voimaa ja nopeutta. I like.
Pommi otti pitkää seuraamista. Hieman erkani, tarvinnee ottaa takaisin palkkausta enemmän. Oon Pommin kanssa jotenkin ajautunut (taas..) siihen tilanteeseen, että en palkkaa sitä kovin usein vaan vaadin siltä kestoa. Pitänee palata palkkailuihin hiljalleen takaisin. Intoa seuraamiseen ainakin tuli kun hetsasin patukalla ja leikistä suoraan seuraamiseen.
Luoksetulon pysäytykset ok. Ei valunut. Seisomaan jääminen olisi saanut olla nopeampi.
Nouto kunnossa. Samoin merkki. Noudossa palkkasin oikeasta luovutusasennosta. Merkille menosta sai palkaksi pallon. Pommia on helppo palkata merkiltä ja ruudusta kun se on pallosta niin into piukeena, toisin kuin Nipa. Se nappaa pallon suuhun ja katsoo sitten "niin". huoh.
Sitten ne jäljet. Nitro istui taas vierellä kauniisti ja odotti kun puin sille liivit päälle. Samalla se haisteli ilmaa ja selkeästi keräsi itseään jälkeä varten. Jäljelle mentiin rauhallisesti ja koira lähti hyvin nuuhkuttamaan. Ensimmäisellä esineellä pysähtyi, ei mennyt maahan. Toisella esineellä meni maahan hitaasti ja lopuilla piti antaa käsky. Sitä ei selkeästikään kiinnostanut syödä ruokaa kesken jälken, joten ilmaisuista tästä lähtien vain pieni palkka, ei ruokapurkkia. Motivaatio jäljen ajamiseen on sen verran kova, että se voittaa ruoan. Muuten jälki oli erinomainen. Ajoi varmasti ja tarkasti. Ei haahuillut, tiesi selkeästi mitä teki. Meillä siis kuitenkin on ilmaisu ongelma, en tiedä miten lähteä sitä ratkomaan.
Kun oltiin tulossa pois jäljeltä hyvän fiiliksen pilasi sitten meitä kohden irti tullut räkyttävä kettuterrieri, jolle piti sitten alkaa länkyttämään ihan huolella, ettei tule iholle. Prkl.
Pommin jälki oli todentotta vetinen. Koira nosti kuitenkin hyvin kaikki kepit, itse kun en ollut merkannut missä kepit ovat, enkä todellakaan muistanut missä jälki menee ja missä kepit ovat. Mut eikö se ole vain hyvä, että heittäytyy koiran vietäväksi :) Hienosti selvitti lätäköt, kerran tarkisti meneekö jälki oikeasti vesilätäkön yli, palasi kuitenkin hienosti takaisin jäljelle. Pommillekin pitäisi lisätä haastetta jäljestämiseen. Näytti siltä, että tämä jälki oli sille kuitenkin liian helppo. Nameja koko jäljellä oli ehkä 20. Monen päivän treenaaminen selkeästi näkyi Pommista, eikä minusta sen selkä kyllä ole vielä kunnossa. Ei venytellyt aamulla kunnolla takapäätään. Eli Pommi on muutaman päivän levossa nyt, katsotaan mennäänkö kokeeseen ollenkaan.
Sitten To Do Lista
- molemmille haasteellisempia jälkiä ja muitakin tallaajia kuin mamma
- Jotain uutta pitäisi toko treeneihin kehitellä. Tytti, tulen Jokelaan ensi viikosta alkaen, koiran on päästävä eteen päin (on sille koe päiväkin jo katsottu...)
- Lisää lelulla hetsauksia treeneihin
- Mun on lopetettava tämä epävarmuus Nitron kanssa
Lähettänyt Petrala klo 10.13 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: jälki, Nitro, Pommi, toko
Uudemmat tekstit Vanhemmat tekstit Etusivu
Saran ja Rinnan ikioma treeniblogi
Believe in yourself and you're halfway there
Nosekokeet, osa: Lakki ja Inkku
Ponchon ja Madden treeniblogi
Urospentu vapaana peruutuksen vuoksi
Meg ja Zip treenaavat
Maustetytöt: Jos mulla ei ois sua, mulla ei ois mitään
aussie Dracun & Wiccan elämää
Saran ja Stepin treeniblogi
Uusi tulokas ja uusi blogi
TOKO SM ja Kiukun luonnetesti
Hyvää Joulua * God Jul
lippone - 2. kosketuskeppi treeni
Paimenet Nana Otto Tara
Obat Tipes Yang Aman Untuk Anak
Bitin ja Kyllin treeniblogi
Sisu, Chili, Kengu ja Ruu
Australianpaimenkoirat Madde ja Spessu
Aussiet Penni, Fresco ja Musti
Toko EVL Porvoo 16.3.2014
If there is a will - there is a way
"Hyväksi oppii vain olemalla ensin vähemmän hyvä."
No oho, me agiliideltiin
My littele guardian dog
Perjantai perseelleen... Ei suinkaan ;)
Teema: Yksinkertainen. Sisällön tarjoaa Blogger.